A Hungary.TF-et a közelmúltban ért lényegesebb változások
Ez történt közösségünkkel a közelmúltban, és ez vár ránk a közeljövőben!
Ha már létrehoztuk ezt a blog funkciót is a weboldalon, miért ne kezdhetnénk pár jó hírrel, egy kis beszámolóval, és pár személyes gondolatommal.
Először is szeretném nektek megköszönni, hogy ilyen sokan velünk vagytok. Rekordszámú játékosunk van az utóbbi hónapokban, és örömmel tölt el látni, ahogy a magyar közösség szépen ismét újra összegyűlik, ahogy az emberek között újabb és újabb barátságok alakulnak ki, sokszor akár személyesek is. Külön köszönettel tartozom az Adminok, Staffok, és minden csapattagunk felé, akik szívüket lelküket, és számtalan idejüket a szervernek áldozzák, közösségünk ápolásával és gondozásával, szórakoztatásával foglalkoznak, vagy akár egyéb nagy feladatot is elvállaltak a számos teendőből, amivel ezt a csodálatos community-t mégjobbá, és fejlettebbé, modernebbé, kényelmesebbé, szerethetőbbé tehetjük.
Szervereink és weboldalunk napi szinten többezer fős látogatottsággal büszkélkedhetnek, közösségünkről nagyon jók a visszhangok, és sokszor én is teljesen le vagyok fagyva azon, hogy milyen messzire sikerült elvinnünk ezzel a közösséggel. Ezer fő a discord szerveren, pár hónap alatt több mint ezer fő a steam csoportunkban, több mint 1500 feliratkozó a youtube csatornámon, és a hatalmas forgalom a szervereken...
Mivel mi tudjuk, hogy a jó közösség egyik kulcsfontosságú tényezője annak hozzáértéssel való kezelése és vezetése, ezért a jövőben is garantálhatom minden kedves játékosunknak, hogy a nagy számok nem megelégedettséggel, hanem motivációval, és további ambíciókkal töltenek fel minket, hogy elkötelezzük magunkat tagjaink és szervereink iránt. De akkor beszéljünk is pár szót arról, mennyi előrehaladást tettünk azok mellett a sikerek mellett, amelyeket eddig említettem;
Útjára indítottuk tesztfázisban a 100%-ig automatikus webshop botunkat, és egy jól működő rendszert építettünk az eventezés, a BC szerzés, a szervervaluta köré, a játékosok kihívások / küldetések, eventek teljesítéséért, vagy puszta aktivitásért pontokat szerezhetnek, és ezt nálunk valós TF2 itemekre tudják beváltani. Valóban, a szerverbevételeket mi nem zsebretesszük, hanem vissza is forgatjuk a közösségbe, és fejlesztésekre fordítjuk.
Teljesen átdolgoztuk a webfelületünket: Sokkal több funckió, sokkal átláthatóbb és kényelbesebb weboldal, kényelmes design, és sokoldalúság.
Elkezdtük fejleszteni a webadmint, melyhez a rangos játékosok fognak tudni hozzáférni, hogy szerver-állapotukról, pontjaikról, rang időtartamról információkat szerezhessenek, és beállításaikat kezelhessék.
A szerverek számos átdolgozáson mentek át, a trade szerver új pályája folyamatosan fejlesztődik, megalapítottuk a multimod szerverünket is, egy tower defense, és egy custom mapos MvM szervert.
A rangok sokkal badass-ebre, átláthatóbbra lettek megcsinálva.
Bekerült számos új saysound
A Saxton Hale szervert egyedire fejlesztettük, felbuffoltuk a castokat, balanceoltuk és elnyújtottuk a játékmenetet, megnöveltük a boss életerejét.
A Jailbreak szerveren szabályzatunk, közösségünk folyamatosan fejlődik, a hibák javításra kerültek, és rengeteg új pályát emeltünk be a játékba.
Teljesen átszerveztük a Staff csapat munkamegosztását és munkamorálját, ezzel 100%-ig optimalizáltuk vezetőségünk hatékonyságát, és eljárásának gyorsaságát.
Hogy mi vár ránk a jövőben? Hogy mi lesz később a szerverekkel?
Ameddig látjuk a játékosokban az érdeklődést, az aktívságot, és hogy megéri csinálnunk amit csinálunk, addig ti is számíthattok ránk. A pénzügyeket igyekszünk mindig megoldani, de ha segíteni szeretnél nekünk, azzal is tudsz, ha kilövöd az adblockered és rákattintasz pár megjelenő hirdetésre, főleg ha amit megjelenít számodra érdekes téma is. Támogatásra és rangvásárlásra mindig lesz lehetőséged, de erre külön ösztönözni, akciózni, és egyebek; nem fogunk.
Köszönöm hogy elolvastad, remélhetőleg rövidesen "Munkába lép(nek)" a blogíró kolléga, / kollégák, és aktívan vezetik majd az oldal blogját. Ami biztos, hogy engem sem most láttatok utoljára, viszont én youtubeon sokkal szívesen osztom meg veletek a gondolataimat, egy videó kereteiben.